|  |
| --- |
| PRITARTA |
| Klaipėdos miesto savivaldybės |
| tarybos 2021 m. balandžio 29 d. |
| sprendimu Nr. T2-96 |

**BĮ KLAIPĖDOS FUTBOLO SPORTO MOKYKLos**

**2020 METŲ VEIKLOS ATASKAITA**

**1.Įstaigos pristatymas.**

**1.1.** Biudžetinė įstaiga Klaipėdos futbolo sporto mokykla, adresas Naikupės g. 25, LT-93202, tel. Nr. (8 46) 383-547, el.paštas: klaipedosfm@balticum-tv.lt; internetinės svetainės adresas: https://www.klaipedosfm.lt/.

**1.2.** **Įstaigos vadovas** Direktorius Audrius Žuta.

**1.3. Darbuotojų ir pareigybių skaičius:**

|  |  |  |  |
| --- | --- | --- | --- |
| Eil. Nr. | Pareigybės pavadinimas | Pareigybės lygis | Pareigybių skaičius |
| 1. | Direktorius | A2 | 1 |
| 2. | Direktoriaus pavaduotojas ugdymui | A2 | 1 |
| 3. | Struktūrinių padalinių vadovai | A2 | - |
| 4. | Specialistai: |
| 4.1. | - | A1 | - |
| 4.2. | - | A2 |  |
| 4.3. | Slaugytoja | B | 1,0 |
| 4.4. | Prekių ir paslaugų pirkimo specialistas | B | 0,5 |
| 4.5. | Planavimo ir dokumentų koordinavimo specialistas | B | 0,5 |
| 4.6. | Personalo specialistas | B | 0,25 |
| 5. | Kvalifikuoti darbuotojai | C | 1,25 |
| 6. | Darbuotojai | D | 2 |
| 7. | Pedagoginiai darbuotojai: |
| 7.1. | - | A1 | - |
| 7.2. | Treneriai | A2 | 14,25 |
| 7.3. | Metodininkas | A2 | 1,0 |
|  | - | B | - |
| **Iš viso** | **–** | **22,75** |

1.3.1. Sportuojančių asmenų skaičius (pildo sporto mokyklos):

|  |  |  |  |  |  |  |
| --- | --- | --- | --- | --- | --- | --- |
| Iš viso | Neformalaus ugdymo | Pradinio rengimo | Meistriškumo ugdymo | Meistriškumo tobulinimo | Aukšto meistriškumo | Neįgaliųjų sporto |
| **772** | 232 | 165 | 268 | 88 | - | 19 |

|  |  |  |  |  |
| --- | --- | --- | --- | --- |
| Jaunių ir jaunimo komandų, dalyvaujančių Lietuvos čempionatuose | Parengta sportininkų jaunių, jaunimo, suaugusiųjų nacionalinėms rinktinėms | Paruoštų olimpinių bei nacionalinių rinktinių narių | Olimpinių bei nacionalinių rinktinių narių, dalyvaujančių šalies ir tarptautinėse varžybose | Prizines vietas Lietuvos, Europos ir pasaulio čempionatuose užėmusių bei komandų |
| sportininkų | komandų |
| 29 | 16 | 3 | 3 | - | - |

**1.4. Patikėjimo teise valdomos patalpos:**

|  |  |
| --- | --- |
| Pastatai (nurodyti adresus) | Plotas (kv. m) |
| Naikupės g. 25 (Futbolo mokyklos rekonstrukcijos metu Jūrų kadetų mokykloje 4 kabinetai pagal sutartį) | Naudojamas plotas382,60 m2 |

**1.5. Finansinė informacija:**

|  |  |  |
| --- | --- | --- |
| Finansavimo šaltinis | Lėšos (tūkst. eurų) | Pastabos |
| Planas (patikslintas) | Panaudota lėšų | Įvykdymas (%) |
| Savivaldybės biudžetas (SB) | 573,2 | 494,6 | 86 % | Dėl pandemijos pusmečiui buvo nukelti visi čempionatai, nereikėjo nuomotis transporto kelionėms, aikščių bei sporto salių treniruotėms, varžyboms. Dėl šių priežasčių į biudžetą grąžinta **78,6**) |
| Specialioji tikslinė dotacija (VB) | 56,5 | 56,5 | 100 % |  |
| Įstaigos gautos pajamos (surinkta pajamų SP), iš jų: | 12,0 | 2,0 | 17 % |  |
| Pajamų išlaidos (SP) | - | - | - |  |
| Projektų finansavimas (ES; VB;SB) | - | - | - |  |
| Kitos lėšos (parama 1,2 % GM ir kt.) | 9,9 | 2,3 | 23 % |  |
| Iš viso | 651,6 | 555,4 | 85 % |  |
| Kreditinis įsiskolinimas (pagal visus finansavimo šaltinius) 2021 m. sausio 1 d.  | - |  |

**2. Įstaigos veiklos rezultatai (**veiklos tikslai, uždaviniai ir priemonės, rezultato vertinimo kriterijai ir pasiekti rezultatai):

|  |  |  |
| --- | --- | --- |
| Priemonės | Rezultato vertinimo kriterijai | Pasiekti rezultatai |
| 1.1.1. Sąlygų sportinio ugdymo organizavimui sudarymas | Pareigybių etatų skaičius, vnt. | 22,75 |
| Trenerių skaičius, vnt | 18 |
| Trenerių, turinčių kvalifikacinę kategoriją dalis, proc. | 75% |
| Sportuojančiųjų skaičius, vnt. | 770 |
| Sportuojančiųjų grupių skaičius, vnt. | 49 |
| Meistriškumo tobulinimo grupių skaičius, vnt. | 5 |
| Meistriškumo ugdymo grupių skaičius, vnt. | 17 |
| Pradinio rengimo grupių skaičius, vnt. | 10 |
| Neformalaus ugdymo grupių skaičius, vnt. | 15 |
| Neįgaliųjų ugdymo grupių skaičius, vnt. | 2 |
| 1.1.2. Sportinių aprangų, prekių, paslaugų bei inventoriaus įsigijimas | Įsigytas sportinis inventorius, aprangos, vnt. | 900 |
| 1.1.3. Sistemingas darbuotojų profesinio pasirengimo kvalifikacijos tobulinimo kursuose ir seminaruose kėlimas | Mokymų skaičius | 15 |
| Mokymuose dalyvavusių darbuotojų skaičius | 20 |
| Priemonės | Rezultato vertinimo kriterijai | Pasiekti rezultatai |
| 1.2.1. Dalyvavimas sporto varžybose ir pasirengimo joms stovyklose | Tarptautinių ir respublikinių turnyrų skaičius | 35 |
| Sportininkų, dalyvavusių tarptautiniuose ir respublikiniuose turnyruose, skaičius | 390 |
| Oficialių respublikinių varžybų (čempionatų, pirmenybių) skaičius | 20 |
| Sportininkų, dalyvavusių oficialiose šalies varžybose, skaičius | 264 |
| Klaipėdos miesto pirmenybių skaičius | 1 |
| Sportininkų, dalyvavusių Klaipėdos miesto pirmenybėse, skaičius | 20 |
| Sporto stovyklų (paisirengimo sporto varžyboms) skaičius | 10 |
| Sportininkų, dalyvavusių treniruočių stovyklose, skaičius | 180 |
| Lietuvos rinktinių (Olimpinės rinktinės kandidatų, nacionalinės, jaunimo, jaunių) narių skaičius | 16 |
| Lietuvos čempionatuose (visose amžiaus grupėse) iškovotų prizinių vietų skaičius | 2 |
| 1.2.2. Sporto renginių pritraukimas ir organizavimas | Suorganizuotų sporto renginių skaičius | 8 |
| Sporto renginių dalyvių skaičius | 1100 |
| Priemonės | Rezultato vertinimo kriterijai | Pasiekti rezultatai |
| 2.1.1. Sporto bazių atnaujinimas ir patalpų pritaikymas ugdymo (-si) poreikiams tenkinti | Smulkūs remonto darbai, atnaujinimai | 1 |
| 2.1.2. Sporto bazių poreikio, reikalingo ugdymo procesui bei sporto renginiams organizuoti, užtikrinimas | Sporto bazių BVC valandų skaičius  | 1850 |
| Sporto bazių bendrojo ugdymo mokyklose valandų skaičius  | 2000 |
| Sporto bazių valandų skaičius renginiams | 15 |

Futbolo mokykloje dirba 18 trenerių. Lyginant su 2019 m. į užtarnautą poilsį buvo išlydėtas 1 treneris.

Remdamiesi savivaldybės skiriamomis, įmokų už neformalų ugdymą bei rėmėjų lėšomis dalyvavome Lietuvos futbolo federacijos, Lietuvos vaikų ir jaunių futbolo ugdymo asociacijos bei Lietuvos moterų futbolo asociacijos organizuojamose oficialiose varžybose, įvairiuose turnyruose Lietuvoje ir užsienyje. Vien tik oficialiuose čempionatuose 9-18 metų amžiaus grupėse Klaipėdos futbolo mokyklą atstovavo 25 vaikinų, 2 merginų ir 2 neįgaliųjų ugdymo komandos. Jeigu ankstesniais metais vykome į tarptautinius turnyrus bei festivalius Klagenfurtą (Austrija), Kopenhagą (Danija), Karlskroną (Švedija), Olecko, Plocką, Bialystoką (Lenkija), Korką (Airija), Tbilisį (Gruzija), Liepoją, Ventspilį, Rygą (Latvija), Taliną (Estija), Gardiną (Baltarusija), tai praėjusiais metais dėl koronaviruso pandemijos apsiribojome užsienio kelionėmis į Ventspilį, Liepoją ir Kaliningradą.

Tradiciškai Futbolo mokykla anksčiau organizuodavo tarptautinius, respublikinius ir miesto lygio turnyrus – Klaipėdos Mero, R.Dambrausko-V.Ulinausko, R.Poškaus, Klaipėdos, UAB „Ošanas“, „Auksinis ruduo“, „Kalėdinis“. Į juos atvykdavo komandos iš Švedijos, Lenkijos, Baltarusijos, Rusijos, Latvijos, Estijos. Iš 2020 metais planuotų turnyrų dėl COVID-19 pavyko surengti tik Klaipėdos Mero taurės turnyrą bei keletą smulkesnių respublikinių bei miesto lygio turnyrų. Atvykusios svečių komandos ne tik dalyvavo varžybose, bet ir susipažino su Klaipėdos krašto kultūra.

* + 1. Kadangi mokykloje sportuoja virš 770 vaikų, kaip niekada gausus buvo mokinio krepšelis. Iš šių valstybės lėšų sportinei aprangai ir inventoriui įsigyti buvo skirta 17100 Eur, trenerių kvalifikacijos kėlimui 5600 Eur, informacinių technologijų prekėms įsigyti 2400 Eur. Įsiliedami į „Anderlecht“ jaunimo ugdymo sistemą iš mokinio krepšelio lėšų už 2200 Eur taip pat įsigijome rungtynių filmavimo bei kitą su rungtynių analize susijusią techniką.

2020 metais mūsų mokykloje kryptingas sportinis ugdymas buvo vykdomas 49 mokomosiose grupėse (10 pradinio rengimo, 17 meistriškumo ugdymo, 5 meistriškumo tobulinimo, 15 neformalaus ugdymo ir 2 neįgaliųjų). 2019 m. buvo tarifikuotos 48 mokomosios grupės (11 pradinio rengimo, 20 meistriškumo ugdymo, 2 meistriškumo tobulinimo, 14 neformalaus ugdymo ir 1 neįgaliųjų). Reikia pasidžiaugti, kad pavyko įkurti dar vieną papildomą neįgaliųjų mokinių grupę. Dabar šiose specialiose grupėse noriai sportuoja 18-20 mokinių. Atkreiptinas dėmesys, kad nežiūrint į išaugusią konkurenciją bei demografinę padėtį, Futbolo mokykloje sportuojančių vaikų skaičius išaugo iki 770. Prognozuotina, kad po Futbolo mokyklos bazės Paryžiaus Komunos gatvėje rekonstrukcijos, norinčių žaisti futbolą skaičius išaugs iki 900.

Futbolo mokykla sudaro galimybę moksleiviams sportuoti bei kelti sportinį meistriškumą, dalyvauti miesto, respublikos ir užsienio varžybose, organizuoja sportuojančiųjų laisvalaikį ir sveikatą stiprinančius renginius. Nežiūrint į koronaviruso sukeltas problemas praėjusiais metais į oficialias varžybas bei turnyrus į kitus respublikos ir užsienio miestus mokyklos autobusu bei nuomojamu transportu vykome apie 150 kartų.

 Dėl pandemijos beveik visos vaikų ir jaunių varžybos buvo nukeltos pusmečiui. Pasikeitė ir jų vykdymo periodai, nes pereita prie ruduo-pavasaris sistemos. Pilnai buvo sužaisti tik mergaičių mažojo futbolo Lietuvos čempionatai, kuriuose Klaipėdos futbolo mokyklos ekipos, vadovaujamos trenerės Linos Kaselytės, pasiekė įspūdingų rezultatų. U-12 mergaičių mažojo futbolo čempionate mūsų mokykla tapo Lietuvos čempionėmis, U-14 amžiaus grupėje – bronzos medalių laimėtojomis.

**3. Atlikti patikrinimai**, **auditai. Tikrinusių institucijų išvados.**

2020 m. buvo atliekamas auditas „Klaipėdos miesto savivaldybės valdomas nekilnojamasis turtas“. Audito metu Klaipėdos futbolo mokyklos veikloje pažeidimų nenustatyta.

**4. Problemos (sąlygotos vidaus ir išorės faktorių).**

* + - * 1. *4.1. Specializuotų futbolo bazių ir sporto salių stoka.*
				2. Klaipėdos miesto sporto bazių stoka (dieninėmis valandomis – nuo 16.00 val. iki 20.00 val.) sukelia sunkumų planuojant ir skiriant krūvius sportinio ugdymo grupėms.
				3. *4.2. Morališkai ir fiziškai susidėvėjusios sporto bazės.*
				4. Dėl skurdžios materialinės-techninės bazės, sporto bazių trūkumo, ne visi norintys patenka į Futbolo mokyklą. Mes negalime visiems lankantiems sudaryti gerų sąlygų sportuoti, nes trūksta dar vienos natūralios vejos futbolo aikštės, dirbtinės dangos aikščių ir ypač sporto salių arba maniežo. Ši problema turėtų išsispręsti pasibaigus Futbolo mokyklos bazės rekonstrukcijai.
		1. *4.3. Blogėjantis vaikų sveikatos indeksas.*

Mokyklinio amžiaus vaikų sergamumas Lietuvoje nuolat auga, todėl į Futbolo mokyklą ateina vis mažiau visiškai sveikų vaikų.

* + 1. *4.4. Didėjantis vaikų ir paauglių nusikalstamumas.*

Statistika rodo, kad mažėja jaunimo fizinis pajėgumas, daugėja silpnos sveikatos asmenų, didėja nusikalstamumas, narkomanija. Efektyvi vaikų ir paauglių nusikalstamumo prevencijos priemonė yra jų užimtumas bei profesionalumo siekimas.

* + 1. *4.5. Užsitęsusi Futbolo mokyklos bazės rekonstrukcija.*
		2. *4.6. Užsitęsusi koronaviruso pandemija bei su ja susiję padariniai.*

**5. Kitų metų veiklos prioritetai, tikslai ar kryptys.**

2021 m. prioritetai:

1. Sklandus ir nuoseklus organizacinis darbas perėjimo iš biudžetinės į viešąją įstaigą laikotarpiu.

2. Kokybiškas ugdomojo proceso paslaugų teikimas, atsižvelgiant į „Anderlecht“ jaunimo ugdymo sistemos bei LFF sertifikavimo bei licencijavimo rekomendacijas.

3. Pasirengimas motyvuojančio krepšelio įvedimui.

Ataskaitai pritarta BĮ Klaipėdos futbolo sporto mokyklos 2021 m. sausio 8 d. pedagogų tarybos posėdyje (protokolo Nr. P-1).

Direktorius Audrius Žuta